Աստղիկ Չամքերթեն

Աստղիկ Չամքերթեն (Չամքերթենյան, ), հայազգի քաղաքագետ, իրավագետ։ 

Պողոս Նուբար Փաշայի ծոռնուհին։

Կենսագրություն 
Աստղիկ Չամքերթենը ծնվել է 1953 թվականին, Բրյուսելում։ 1979 թվականին ավարտել է Նյուշաթելի (Շվեյցարիա) համալսարանը, 1990 թվականին` Երևանի պետական համալսարանի հայագիտական դասընթացները։

1983-1994 թվականներին եղել է Կարիտաս միջազգային կազմակերպության շվեյցարական մասնաճյուղի թղթակից։
1988 թվականին այցելել է Հայաստան, մասնակցել Շվեյցարիայի տրամադրած օգնության բաշխմանը երկրաշարժից տուժած շրջաններին։ 1994 թվականից եղել է Գալուստ Գյուլբենկյան հիմնադրամի հայկական բաժանմունքի փոխտնօրեն, 2012-2013 թվականներին` տնօրեն։

Ստեղծագործություններ 
Հեղինակ է «Հայաստան, իմ արմատները» (ֆրանսերեն՝ 1993, հայերեն` 2004), «Գալուստ Սարգիս Կիւլպենկեան. Մարդը եւ իր գործը» (հայերեն, 1999), «Կյուլպենկյանը և Երուսաղեմը» (ֆրանսերեն, անգլերեն (The Gulbenkians in Jerusalem, Lisbon Chamkerten Astghik), պորտուգալերեն, 2006) գրքերի։

Պարգևներ 
 Հայ կաթողիկե եկեղեցու Սուրբ Մեսրոպ պատվո նշան (1998 թ.)
 Մեծի Տանն Կիլիկիո Ա. Սահակ-Մեսրոպ շքանշան (2003 թ.)
 Երուսաղեմի Լատինների պատրիարքության Սուրբ Հարության տաճարի ասպետուհի (2003 թ.)
 Երուսաղեմի Հայոց պատրիարքության Սրբոց Հակոբյանց պատվո նշան (2004 թ.)

Ծանոթագրություններ 

Հայ իրավագետներ
Հայ քաղաքագետներ